stanford-oval/wikipedia huggingface dataset:
אטריט ברישה
קריירה

ברישה התחיל את הקריירה שלו במחלקת הנוער של קבוצת ק.פ. 2 קוריקו. בינואר 2008 הצטרך לקאלמאר שבצרפת, וערך את הופעת הבכורה שלו בקבוצה הבוגרת ב-28 באפריל 2010 בניצחון נגד אורברו. בעונתו הראשונה ערך 14 הופעות. ב-12 ביולי 2012 הבקיע את שער הבכורה שלו בפנדל במשחק נגד קליפנטונוויל.
בספטמבר 2013, ברישה חתם בלאציו מהליגה האיטלקית, ובינואר ערך את הופעת הבכורה שלו בליגה בניצחון 0–1 נגד אינטר מילאנו. לאחר פציעתו של פדריקו מרקטי. גם לאחר שמרקטי החלים מהפציעה, ברישה המשיך לשחק בהרכב הפותח. ב-9 בפברואר 2014 נבחר לראשונה לאיש המשחק בדרבי נגד רומא. בעונה זו הוא עזר לקבוצתו לסיים במקום ה-9 בליגה ונבחר לשוער הזר המצטיין של השנה בסרייה א'.
לאחר שלוש שנים בלאציו, באוגוסט 2016 הושאל לאטאלנטה, וביוני 2017 חתם באופן קבוע בקבוצה. ביולי 2019 הושאל לספאל לעונה אחת עם אופציה לרכישה, שמומשה בסוף העונה. ב-1 ביולי 2021 עבר בהעברה חופשית לטורינו.
קריירה בינלאומית

במאי 2012 זומן לראשונה לסגל נבחרת אלבניה לקראת משחק הידידות נגד קטר ואיראן. ב-27 במאי 2013 ערך את הופעת הבכורה שלו בניצחון 1–0 על איראן. לאחר שנבחרת קוסובו קיבלה אישור מפיפ"א לקיים משחקי ידידות נגד נבחרות החברות בה, סמיר אויקני ששימש כשוער ראשון בנבחרת אלבניה בחר לייצג את זו של קוסובו ובארישה הפך לשוער הראשון של אלבניה. נכלל בסגל נבחרת אלבניה ליורו 2016 וליורו 2024.
תארים

אליפות: 2008
הסופר קאפ: 2009
שוער העונה בשוודיה: 2013
השוער הזר של השנה באיטליה: 2013/2014
הערות שוליים

↑  העברות בעולם, 7.7: חאמס רודריגס רוצה לאתלטיקו מדריד, דני אלבס עשוי לשוב לברצלונה, באתר וואלה, 7 ביולי 2019
↑  Ryan Dabbs last updated, Albania Euro 2024 squad: Sylvinho's full team, fourfourtwo.com, ‏2023-09-21 (באנגלית)
| נבחרת אלבניה – יורו 2016 |
| --- | --- | --- |
|  1 ברישה •  2 לילה •  3 לניאני •  4 היסאי •  5 צאנה •  6 וסאלי •  7 אגולי •  8 באשה •  9 משומאי •  10 סאדיקו •   11 גאשי •  12 שאהי • 13 קוקאלי •  14 ג'אקה • 15 מווראי • 16 ציקאלשי • 17 אליי • 18 אייטי • 19 באלאי • 20 קאצ'ה • 21 רושי • 22 אבראשי • 23 הוצ'ה • מאמן: דה ביאסי |  1 ברישה •  2 לילה •  3 לניאני •  4 היסאי •  5 צאנה •  6 וסאלי •  7 אגולי •  8 באשה •  9 משומאי •  10 סאדיקו •   11 גאשי •  12 שאהי • 13 קוקאלי •  14 ג'אקה • 15 מווראי • 16 ציקאלשי • 17 אליי • 18 אייטי • 19 באלאי • 20 קאצ'ה • 21 רושי • 22 אבראשי • 23 הוצ'ה • מאמן: דה ביאסי | אלבניה |
| נבחרת אלבניה – יורו 2024 |
| --- | --- | --- |
|  1 א. ברישה •  2 באליו •  3 מיטאי •  4 היסאי •  5 אייטי •  6 ג'ימסיטי •  7 מנאי •  8 גיאסולה •  9 אסאני •  10 באיראמי •   11 ברויה •  12 קסטראטי • 13 מיהאי •  14 לאצ'י • 15 ספרי • 16 מ. ברישה • 17 מוצ'י • 18 איסמעילי • 19 דאקו • 20 רמאדאני • 21 אסלאני • 22 אבראשי • 23 סטרקושה • 24 קומבולה • 25 אליי • 26 הוג'ה • מאמן: סילביניו |  1 א. ברישה •  2 באליו •  3 מיטאי •  4 היסאי •  5 אייטי •  6 ג'ימסיטי •  7 מנאי •  8 גיאסולה •  9 אסאני •  10 באיראמי •   11 ברויה •  12 קסטראטי • 13 מיהאי •  14 לאצ'י • 15 ספרי • 16 מ. ברישה • 17 מוצ'י • 18 איסמעילי • 19 דאקו • 20 רמאדאני • 21 אסלאני • 22 אבראשי • 23 סטרקושה • 24 קומבולה • 25 אליי • 26 הוג'ה • מאמן: סילביניו | אלבניה |
אתלטיקה באולימפיאדת אתונה (1896)

אולימפיאדת אתונה (1896) היא האולימפיאדה הראשונה בעת החדשה, והיא נערכה באתונה, יוון. תחרויות האתלטיקה נערכו מ-6 באפריל 1896 ועד 10 באפריל 1896. 12 תחרויות באתלטיקה נערכו במשחקים אלו, בהשתתפות 64 משתתפים מ-10 מדינות.
מקצועות האתלטיקה נערכו באצטדיון פאנאתינאיקו, למעט ריצת המרתון שרק הסתיימה באצטדיון זה. באולימפיאדה זו לא נשברו שיאי עולם, ומספר רב של אתלטים שהיו שייכים לצמרת העולמית לא הגיעו לתחרויות. נוסף לכך, הקשת במסלול הריצה הייתה צרה מדי, דבר שהקשה על השגת תוצאות מהירות. האלוף האולימפי הראשון באתלטיקה היה ג'יימס קונולי מארצות הברית, שזכה במדליית זהב בקפיצה משולשת. ספירידון לואיס ניצח בריצת מרתון, והפך לאלוף היווני היחיד בתחרויות האתלטיקה במשחקים אלה ולגיבור לאומי.
באולימפיאדה חולקו 12 מדליות כסף למנצחים ו-13 מדליות ארד לסגנים. (במקום מדליות כסף כיום). לספורטאים שדורגו במקום שלישי לא ניתנו מדליות. לאחר מכן, נשלחו לספורטאים מדליות מודרניות, 12 מדליות זהב למנצחים, 13 מדליות כסף לסגנים ו-12 מדליות ארד עבוד המקום השלישי.
אירועים בולטים > האתלטים הבולטים

רוברט גארט (ארצות הברית ארצות הברית) זכה ב-4 מדליות, 2 זהב ו-2 כסף. מדליות זהב בהדיפת כדור ברזל ובזריקת דיסקוס ומדליות כסף בקפיצה לרוחק ובקפיצה לגובה.
טום ברק (ארצות הברית ארצות הברית) זכה בשתי מדליות זהב בריצת 100 מטר ובריצת 400 מטר.
אדווין פלאק (אוסטרליה אוסטרליה) זכה בשתי מדליות זהב בריצת 800 מטר ובריצת 1500 מטר.
אלרי קלארק (ארצות הברית ארצות הברית) זכה בשתי מדליות זהב בקפיצה לרוחק ובקפיצה לגובה.
ג'יימס קונולי (ארצות הברית ארצות הברית) זכה ב-3 מדליות, אחת מכל סוג. מדליית זהב בקפיצה משולשת
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 9 | 6 | 2 | 17 |
| 2 | בריטניה אוסטרליה | 2 | 0 | 0 | 2 |
| 3 | יוון 1828 יוון (מארחת) | 1 | 3 | 6 | 10 |
| 4 | הונגריה (1867–1918) הונגריה | 0 | 1 | 2 | 3 |
| 5 | בריטניה בריטניה | 0 | 1 | 1 | 2 |
| 5 | צרפת צרפת | 0 | 1 | 1 | 2 |
| 7 | האימפריה הגרמנית גרמניה | 0 | 1 | 0 | 1 |
הזוכים במדליות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | טום ברק   ארצות הברית ארצות הברית | 12.0 שניות | פריץ הופמן   האימפריה הגרמנית גרמניה | 12.2 שניות | פרנסיס ליין   ארצות הברית ארצות הברית  הליוש סוקויי   הונגריה (1867–1918) הונגריה | 12.6 שניות |
| ריצת 400 מטר | טום ברק   ארצות הברית ארצות הברית | 54.2 שניות | הרברט ג'יימיסון   ארצות הברית ארצות הברית | 55.2 שניות | צ'ארלס גמלין   בריטניה בריטניה | 56.7 שניות |
| ריצת 800 מטר | אדווין פלאק   בריטניה אוסטרליה | 2:11.0 דקות | נאדוק דני   הונגריה (1867–1918) הונגריה | 2:11.8 דקות | דימיטריוס גולמיס   יוון 1828 יוון | 2:28.0 דקות |
| ריצת 1500 מטר | אדווין פלאק   בריטניה אוסטרליה | 4:33.2 דקות | ארתור בלייק   ארצות הברית ארצות הברית | 4:33.6 דקות | אלבן לרמוזיו   צרפת צרפת | 4:36.0 דקות |
| ריצת 110 מטר משוכות | תומאס קרטיס   ארצות הברית ארצות הברית | 17.6 שניות | גרנטלי גולדינג   בריטניה בריטניה | 17.6 שניות | לא חולק |  |
| ריצת מרתון   (40.26 ק"מ) | ספירידון לואיס   יוון 1828 יוון | 2:58:50 שעות | צ'רילאוס וסילקוס   יוון 1828 יוון | 3:06:03 שעות | גיולה קלנר   הונגריה (1867–1918) הונגריה | 3:06:35 שעות |
הזוכים במדליות > גברים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לרוחק | אלרי קלארק   ארצות הברית ארצות הברית | 6.35 מטר | רוברט גארט   ארצות הברית ארצות הברית | 6.00 מטר | ג'יימס קונולי   ארצות הברית ארצות הברית | 5.84 מטר |
| קפיצה משולשת | ג'יימס קונולי   ארצות הברית ארצות הברית | 13.71 מטר | אלכסנדר טופרי   צרפת צרפת | 12.70 מטר | יואניס פרסקיס   יוון 1828 יוון | 12.52 מטר |
| קפיצה לגובה | אלרי קלארק   ארצות הברית ארצות הברית | 1.81 מטר | רוברט גארט   ארצות הברית ארצות הברית  ג'יימס קונולי   ארצות הברית ארצות הברית | 1.65 מטר | לא חולק |  |
| קפיצה במוט | ויליאם הויט   ארצות הברית ארצות הברית | 3.30 מטר | אלברט טיילר   ארצות הברית ארצות הברית | 3.20 מטר | אווגלוס דמסקוס   יוון 1828 יוון  יואניס תאודורופולוס   יוון 1828 יוון | 2.60 מטר |
| הדיפת כדור ברזל | רוברט גארט   ארצות הברית ארצות הברית | 11.22 מטר | מילטיאדיס גוסקוס   יוון 1828 יוון | 11.03 מטר | גראורגיוס פאפאסידריס   יוון 1828 יוון | 10.36 מטר |
| זריקת דיסקוס | רוברט גארט   ארצות הברית ארצות הברית | 29.15 מטר | פאנאגיוטיס פאראסקבופולוס   יוון 1828 יוון | 28.95 מטר | סוטיריוס ורסיס   יוון 1828 יוון | 27.78 מטר |
ברוגה

דומנארסוואלסן, אצטדיון הבית של ברוגה בשנת 2010.
Idrottsklubben Brage, המכונה גם IK Brage או פשוט ברוגה, הוא מועדון כדורגל שוודי הממוקם בעיר בורלנגה. המועדון מארח את משחקי הבית ב-Domnarvsvallen. צבעי המועדון הם ירוק לבן.
ניתן לראות במועדון המשך של מועדון IK Blixt שהוקם בראשית שנות העשרים של המאה העשרים אך התמזג עם Domnarvets GoIF בשנת 1923. שנתיים לאחר מכן המיזוג התפצל ו-IK Blixt שינתה את שמה ל-IK Brage, על שם האל הנורדי ברגי.
הישגי השיא של המועדון הם העפלה לגמר הגביע השוודי בעונת 1979/1980 ומקום רביעי בליגת העל השוודית בעונת 1980 ובעונת 1981. עם זאת, מאז 1993 מתמודד בליגות הנמוכות ולא שב לליגת העל מאז.
המועדון שיחק בסך הכל 18 עונות בליגת העל השוודית. כיום מתמודדים בליגת המשנה השוודית, בה העונה נמשכת מאפריל עד נובמבר. בעונת 1982/83 התמודדה בגביע אופ"א אך לא העפילה מעבר לסיבוב המוקדמות השני. בעונת 1988/89 התמודדה שוב במפעל זה אך הפסידה כבר במשחקה הראשון מול אינטר מילאנו.
שחקנים ומאמנים ידועים > שחקנים

איסלנד ביארני מארק אנטונסון
ניקרגואה קרלוס גרסיה אמברוסיאני
רוסיה ניקיטה קשאייב
שוודיה אנטון לונדין
דנמרק כריסטיאן אנדרסן
אנגליה סיימון האנט
בולגריה פלאמן ניקולוב
יוגוסלביה דושקו רבינוביץ'
שחקנים ומאמנים ידועים > מאמנים

הונגריה יוזף נאגי
הולנד יאן מאק
פינלנד טומי לינדהולם
אנגליה סיימון האנט
שוודיה רוג'ר לונדין
רוסיה סרגיי פריגודה
הישגים

הגביע השוודי:
גמר (1): 1979/80
הערות שוליים

↑  "Kontaktuppgifter och tävlingar – Dalarnas Fotbollförbund – Svenskfotboll.se". נבדק ב-2012-12-21.
| --- | --- |
בקרת זהויות :  SELIBR: 306998  VIAF: 145993554   WorldCat (עם VIAF): 145993554
חוויה חוץ-גופית

לעיתים החוויה החוץ-גופית כוללת תחושה של התבוננות בגופו של כפיל
חוויה חוץ-גופית (באנגלית: out-of-body experience) היא התרחשות שבה חש אדם כי הוא מתנתק מן הגוף הפיזי שלו. לעיתים תכלול התרחשות זו התבוננות בגוף הפיזי מנקודה מחוץ לגוף הפיזי. המונח "חוויה חוץ-גופית" הוזכר לראשונה בשנת 1943 על ידי חוקר התופעות העל-טבעיות ג' מ' נ' טיירל בספרו "התגלויות", ואומץ על ידי חוקרים דוגמת סלייה גרין ורוברט מונרו כמונח אלטרנטיבי, אשר לא יגרור דעות קדומות, למונחים שנקשרו לאמונות אישיות כגון "מסע אסטרלי" או "הליכת רוח". על אף שהמונח "חוויה חוץ-גופית" מרחיק ביעילות חוקרים ממושגים בעייתיים מבחינה מדעית כגון "נשמה", מדענים יודעים אך מעט על התופעה ונוטים לקשור אותה לפעילות מוחית.
תופעת החוויה החוץ-גופית יכולה להתרחש באופן ספונטני, ולעיתים משייכים אותה לטראומה נפשית שהאדם עבר, שימוש בסמים פסיכדליים או מעבר למצב דמוי חלום. חלק מן החווים טוענים כי הם אלה אשר הוציאו עצמם מחוץ לגופם בעזרת כוח רצונם, ואילו אחרים טוענים כי מצאו עצמם "נמשכים" מחוץ לגופם (לרב בהקשר לחוויית שיתוק). במקרים מסוימים תחושת ה"מחוץ לגוף" הובנה לאחר ההתרחשות, והחווים ראו את גופם כמעט על דרך המקרה. עם התקדמות המחקר פותחו טכניקות רבות אשר מטרתן הגעה לחוויה חוץ-גופית באופן מכוון, לדוגמה: שימוש בדמיון מודרך תוך כדי מדיטציה. מחקרים משנת 2007 הראו כי חוויות הדומות במובנים מסוימים לחוויה חוץ-גופית ניתנות להשגה על ידי גירוי המוח. בשנת 2014 חוקרים תיעדו לראשונה פעילות מוחית בעת חוויה חוץ-גופית, באישה אשר יכולה ליזום את התופעה.
מחקר מדעי על חוויה חוץ גופית

החל משנות ה-70 של המאה ה-20 החלו תיעודים מחקריים מסודרים של חוויה חוץ גופית במוות קליני. מחקרים שונים העריכו, על פי הגדרות שונות, שחוויות אלו מתרחשות בטווח של בין 25% לאחוזים בודדים מהמקרים המסווגים כ"חוויית סף מוות".
סם פרניה ביצע מספר מחקרים בהם ניסה לבדוק אמפירית את האותנטיות של חווית היציאה מהגוף על ידי הצבת סימנים ותמונות הניתנים לזיהוי רק מהגובה. אולם, גם במחקר ראשוני שעשה בנושא בשנת 2001 וגם במחקר רחב היקף יותר שהחל בשנת 2008 ונכון לשנת 2020 עדיין מתקיים, לא הצליח פרניה להגיע למסקנות בנושא, בעקבות מיעוט מקרים וקושי לבצע מחקר בנבדקים על סף מוות.
מחקר מדעי על חוויה חוץ גופית > מחקרים נוירולוגים

מחקר של קווין נלסון (Kevin R. Nelson, מהמחלקה לנוירולוגיה של אוניברסיטת קנטקי), שפורסם בשנת 2006 ב-Neurology, מצביע על קשר בין פריצת שנת רע"מ (REM intrusion) לחוויית סף המוות. פריצת שנת REM היא תסמונת בה נוצר מצב דמוי שנת REM (השלב בשינה המאופיין בתנועות עיניים מהירות וחלימה מוגברת) בזמן ערות. ההפרעה מאופיינת בתחושת ערות המלווה חוסר שליטה על הגפיים ובהזיות חזותיות ושמיעתיות. המצב נלווה בדרך כלל להפרעות שינה. מחקרו של נלסון בדק 55 אנשים שדיווחו על חוויית סף מוות, והראה שכיחות גבוהה של הפרעות שינה הקשורות בהזיות (60%) לעומת קבוצת ביקורת (במאפייני גיל ומין דומים). נלסון העריך בעקבות תוצאות המחקר שלאנשים שחווים חוויית סף מוות יש נטייה נוירולוגית שמעודדת תגובתיות של פריצת שנת REM במקרים שונים, דוגמת סכנה, גם אם אינם מאובחנים כבעלי פריצת שנת REM. בעקבות המחקר העריך נלסון, ואיתו חוקרים נוספים דוגמת הפסיכולוג רון סיגל, שהחווייה החוץ גופית היא למעשה הזיה של המוח, זאת בניגוד לסם פרניה שביקר את מסקנות אלו וטען שהמוח לא אמור להיות מסוגל לבצע תפקוד כזה במהלך מוות קליני.
מחקר שפרסמה אוניברסיטת מישיגן בשנת 2013 ניסה לבחון את פעילות המוח לאחר מוות קליני, באמצעות ניסוי בחולדות. המחקר בחן פעילות האלקטרואנצפלוגרם המוחית בחולדות 30 שניות לאחר שנגרם להם מוות קליני בדום לב, וגילה בכל המקרים שנבחנו דפוסי פעילות מוחית האופייניים לתפיסה מודעת ברמת גירוי גבוהה, גם לאחר הפסקת זרימת הדם במוח. נוסף על כך, פעילות מוחית דומה נצפתה גם בקרב חולדות שחוו חנק. מסקנתם של החוקרים הייתה שמניעת חמצן מהמוח, או מניעה משולבת של חמצן וגלוקוז, גורמת להתעוררות מוגברת של פעילות מוחית.
ראו גם

מדיה וקבצים בנושא  בוויקישיתוף
חלימה מודעת
הערות שוליים

↑  Marnie Chesterton, Out-of-body or all in the mind?, BBC, 22 September 2005
↑   חוקרים תיעדו פעילות מוחית בעת חוויה חוץ גופית, חוקרים תיעדו פעילות מוחית בעת חוויה חוץ גופית, באתר הארץ, 16 במרץ 2014
1 2 3  Pamela Weintraub, Seeing The Light, Psychology Today, ‏September 2, 2014
↑  Pim van Lommel, Ruud van Wees, Vincent Meyers, Ingrid Elfferich; Near-death experience in survivors of cardiac arrest: a
prospective study in the Netherlands Lancet, Vol 358, P 2039, 2001
↑  S Parnia , D G Waller, R Yeates, P Fenwick, A qualitative and quantitative study of the incidence, features and aetiology of near death experiences in cardiac arrest survivors, NIH
↑  Kevin R. Nelson et al. Does the arousal system contribute to near death experience? NEUROLOGY 2006;66:1003-1009
↑  קווין נלסון, Does the arousal system contribute to near death experience?, Neurology
↑  אוניברסיטת מישיגן, Study Shows Electrical Activity in the Brain after Clinical Death
| --- | --- |
בקרת זהויות :  GND: 4127786-7
שר המלחמה (סרט)

| --- | --- |

כרזת הסרט בעברית
 בימוי:  אנדרו ניקול 
 הופק בידי:  ניקולס קייג', אנדרו ניקול, כריס רוברטס 
 תסריט:  אנדרו ניקול 
 עריכה:  זק סטינברג 
 שחקנים ראשיים:  ניקולס קייג'
 מוזיקה:  אנטוניו פינטו 
 צילום:  אמיר מכרי 
 מדינה:  גרמניה, ארצות הברית 
 חברת הפקה:  Saturn Films 
 חברה מפיצה:  ליונסגייט פילמס, נטפליקס 
 שיטת הפצה:  וידאו על פי דרישה 
 הקרנת בכורה:  16 בספטמבר 2005 
 משך הקרנה:  117 דק' 
 שפת הסרט:  אנגלית 
 סוגה:  סרט דרמה, סרט פשע, סרט פעולה 
 תקציב:  50 מיליון דולר
 הכנסות:  72,617,068 דולר
 הכנסות באתר מוג'ו:   lordofwar
 www.lordofwarthemovie.com
 דף הסרט ב־IMDb
 
שר המלחמה (Lord of War) הוא סרט קולנוע אמריקאי שנכתב ובוים על ידי אנדרו ניקול, בכיכובו של ניקולס קייג' שמגלם סוחר נשק לא חוקי על רקע מלחמות האזרחים באפריקה.
הסרט יצא בארצות הברית ב-16 בספטמבר 2005 וזכה לביקורות מעורבות. אתר Rotten Tomatoes העניק לסרט דירוג של 61%. בשבוע הראשון לאחר יציאתו גרף הסרט 9,390,144 דולר, ובסך הכל הכניס 72,617,068 דולר.
עלילה

יורי אורלוב הוא בן למשפחת מהגרים אוקראינית שחיה בניו יורק ומתפרנסת ממסעדה קטנה שבבעלותה. בעקבות התנקשות של המאפיה האוקראינית במסעדה של הוריו מבין יורי שבני אדם צריכים נשק כמו שהם צריכים אוכל והוא מחליט לספק את הצורך הזה. הוא מתחיל לסחור בנשק ומצרף אליו גם את אחיו ויטלי בטענה שהוא אינו יכול לסמוך על אף אחד אחר. בעקבות אחת מעסקאות בה נאלץ יורי לקבל חבילות של קוקאין כתשלום עבור הנשק, הופך ויטלי למכור לסמים. זמן קצר לאחר מכן יורי מתחתן עם דוגמנית בשם אווה פונטיין ולזוג נולד בן.
ב-1991, בעקבות התפרקות ברית המועצות ובזכות קשריו המשפחתיים באוקראינה עסקיו מתרחבים והוא הופך לאחד מסוחרי הנשק הגדולים תוך שהוא מתעלם מהחלטות אמברגו שהטיל האו"ם על מכירת נשק באזורי מלחמה שונים בעולם.
יום אחד מגלה אווה את עיסוקיו האמיתיים של בעלה ומשכנעת אותו להפסיקם, אך לאחר זמן קצר מגיע לביתו אחד מלקוחותיו הוותיקים, אנדרו בפטיסט, השליט האכזרי של ליבריה, עם בנו, שכבר הפך ל'ידיד' של יורי, ומפתה אותו למכור לו נשק תמורת סכומי כסף גדולים במיוחד. יורי נוסע לאפריקה בעצמו יחד עם אחיו ויטלי. במהלך ביצוע העסקה נרצחים בסמוך אליהם אשה וילדיה, וויטלי מנסה לשכנע את יורי לעצור את מכירת הנשק. בעקבות סירובו של יורי, ויטלי מפוצץ חצי מהמשלוח באמצעות רימון יד והורג את בנו של בפטיסט שעמד בדרכו. בניסיון למנוע ממנו לפוצץ גם את שאר המשלוח הוא נורה ונהרג בידי חייליו של בפטיסט.
בינתיים מגלה אווה שיורי נסע לאפריקה והיא מחליטה לעזוב אותו. בחזרתו לארצות הברית נעצר יורי על ידי סוכן האינטרפול ג'ק וולנטיין שניסה לתפוס אותו לאורך כל הסרט, אך הוא משחרר אותו בעקבות הוראות מהממונים עליו שמעוניינים להשתמש ביורי להפצת נשק במקרים בהם ממשלות רשמיות לא יכולות להיות מעורבות.
צוות השחקנים

ניקולס קייג' – יורי אורלוב, סוחר הנשק
אית'ן הוק – ג'ק וולנטיין, סוכן האינטרפול
ג'ארד לטו – ויטלי אורלוב, אחיו של יורי
אימון ווקר – אנדרו בפטיסט, שליט ליבריה
ברידג'ט מוינאהן – אווה פונטיין, אשתו של יורי
איאן הולם – סימיון וייס, סוחר נשק
דונלד סאת'רלנד – קולונל אוליבר סטון (קול בלבד)
פרשנות

פרטי העלילה והדמויות הסרט מבוססים בחלקם על דמויות ומקרים אמיתיים. דמותו של יורי אורלוב מבוססת על סוחר נשק רוסי בשם ויקטור בוט שנעצר ב-2008. דמות הרודן האפריקני מבוססת בחלקה על דמותו של צ'ארלס טיילור ששלט בליבריה בין השנים 1997-2003. דמותו של קולונל אוליבר סטון רומזת כנראה לאוליבר נורת' שהיה מעורב בפרשת איראן-קונטראס.
הסרט שזכה להמלצת ארגון זכויות האדם אמנסטי אינטרנשיונל מתאר את הבעייתיות המוסרית של סחר הנשק הבינלאומי המהווה על פי יוצרי הסרט את הגורם המרכזי למעשי זוועה ברחבי העולם. באחת הסצנות אומר סוכן האינטרפול לסוחר הנשק: "נכון, התפקידים היוקרתיים בסוכנות הם אלה שרודפים אחרי מפיצי הנשק הגרעיני, אבל לטבח העם האמיתי אחראים הרובים שלך".
דמותו של סוחר הנשק מוצגת כדמות צינית המוכנה למכור נשק לכל הרוצה בכך ובלבד שישלם. בתחילת הסרט הוא מתאר את עיסוקו במילים: "ישנם 550 מיליון רובים בעולם, זאת אומרת נשק אחד לכל 12 אנשים. השאלה היא: איך נחמש את ה-11 הנותרים". בסוף הסרט נמתחת ביקורת על הממסד השלטוני של החברות במועצת הביטחון של האו"ם בשל מעורבותן בסחר העולמי בנשק.
ראו גם

לגעת ביהלום
הערות שוליים

↑  יוסי מלמן, שר המלחמה - הסוף, באתר הארץ, 10 במרץ 2008
פזית רבינא, האיש שהציף את העולם בדם, באתר News1 מחלקה ראשונה, 24 בנובמבר 2010
↑  AP ותומר זרחין, 50 שנות מאסר לנשיא ליבריה לשעבר בעוון פשעים נגד האנושות, באתר הארץ, 30 במאי 2012
| --- | --- |
בקרת זהויות :  VIAF: 311588701   WorldCat (עם VIAF): 311588701
Wake Up (אלבום של BTS)

ערך זה עוסק באלבום של BTS. אם התכוונתם למשמעות אחרת, ראו .
Wake Up (בעברית: תתעורר) הוא אלבום האולפן היפני הראשון והאלבום השני בכלל של להקת הבנים הדרום קוריאנית BTS. הוא פורסם ביפן ב-24 בדצמבר 2014, דרך פוני קניון (אנ'). האלבום בן 13 השירים כולל גרסאות יפניות לסינגלים הקוריאניים של הלהקה "No More Dream", "Boy in Luv" ו-"Danger" - כולם שוחררו בחודשים שלפני כן כסינגלים יפניים פיזיים - ושני שירים חדשים ביפנית: "The Stars" ו-"Wake Up". האלבום הפך לאלבום הנמכר ביותר ועם הדירוג הגבוה ביותר במצעדים של BTS ביפן באותה תקופה, לאחר שהגיע היישר למקום השלישי במצעד האלבומים של אוריקון (אנ'), ומכר למעלה מ-28,000 עותקים.
מהדורות

מהדורה מוגבלת סוג A: המהדורה המוגבלת כוללת, יחד עם רשימת השירים הרגילה של האלבום, קטע וידאו של מפגש המעריצים הרשמי הראשון של BTS ביפן באולם טוקיו דום סיטי (אנ'), וכרטיס לוטו לקמפיין.
מהדורה מוגבלת סוג B: המהדורה המוגבלת כוללת, יחד עם רשימת השירים הרגילה של האלבום, DVD עם הוידאו קליפים היפניים שלהם וכרטיס לוטו לקמפיין.
מהדורה רגילה: המהדורה הרגילה כוללת את התקליטור בלבד ופוטוקארד אקראי.
פרסום

שלושה שירים מהאלבום יצאו כסינגלים:
הסינגל הראשון, גרסה יפנית לשיר "No More Dream", פורסם ב-4 ביוני 2014. הוא הגיע למקום השמיני במצעד השבועי של אוריקון ונמכר ביותר מ-34,000 עותקים. סוג A, סוג B ומהדורה רגילה של הסינגל כללו גם גרסה יפנית של "Attack on Bangtan" ("進撃の防弾"), בעוד שהמהדורה הרגילה כללה בנוסף גרסה יפנית לשיר "!I Like It" ("!いいね").
הסינגל השני, גרסה יפנית לשיר "Boy In Luv", פורסם ב-16 ביולי 2014. הוא הגיע למקום הרביעי במצעד השבועי של אוריקון ונמכר ביותר מ-44,000 עותקים. סוג A, סוג B ומהדורה רגילה של הסינגל כללו גם גרסה יפנית של "N.O", בעוד שהמהדורה הרגילה כללה בנוסף גרסה יפנית לשיר "Just One Day".
הסינגל השלישי והאחרון, גרסה יפנית לשיר "Danger", פורסם ב-19 בנובמבר 2014. הוא הגיע למקום החמישי במצעד השבועי של אוריקון, ומכר 49,124 עותקים בשבוע הראשון. סוג A, סוג B ומהדורה רגילה של הסינגל כללו גם גרסת רמיקס יפנית לשיר "Attack on Bangtan" ("進撃の防弾"), בעוד שהמהדורה הרגילה כללה בנוסף גרסה יפנית לשיר "Miss Right".
קידום

על מנת לקדם את אלבום האולפן היפני הראשון שלהם, BTS יצאו לסיבוב ההופעות היפני הראשון שלהם ששמו BTS 1st Japan Tour 2015 "Wake Up: Open Your Eyes". הם הופיעו בצ'יבה, אוסקה, נגויה ופוקואוקה מ-10 בפברואר עד 19 בפברואר 2015, בפני יותר מ-25,000 צופים.
קידום > הופעות

| תאריך | עיר | מחוז | מיקום | צופים |
| --- | --- | --- | --- | --- |
| 10 בפברואר 2015 | צ'יבה | צ'יבה | אולם אירועים מקוהארי מסה (אנ') | 25,000 |
| 11 בפברואר 2015 | צ'יבה | צ'יבה | אולם אירועים מקוהארי מסה (אנ') | 25,000 |
| 13 בפברואר 2015 | אוסקה | אוסקה | אולם הפסטיבל (אנ') | 25,000 |
| 14 בפברואר 2015 | אוסקה | אוסקה | אולם הפסטיבל (אנ') | 25,000 |
| 17 בפברואר 2015 | נגויה | אאיצ'י | זפ נגויה (אנ') | 25,000 |
| 19 בפברואר 2015 | פוקואוקה | פוקואוקה | זפ פוקואוקה (אנ') | 25,000 |
הצלחה מסחרית

Wake Up הגיע היישר למקום השלישי במצעד האלבומים (אנ') היומי של אוריקון, יומיים לפני יציאתו הרשמית ב-24 בדצמבר, עם 2,715 עותקים שנמכרו. הוא הגיע למקום השני למחרת עם 9,428 עותקים נוספים שנמכרו. בסוף השבוע הראשון שלו במצעד, האלבום הגיע למקום השלישי - הדירוג הגבוה ביותר עד אז של BTS ביפן - במצעד האלבומים השבועי שפורסם ב-5 בינואר 2015 וסקר את התקופה שבין ה-22 ל-28 בדצמבר עם 21,192 עותקים שנמכרו במצטבר. האלבום הגיע למקום ה-19 במצעד האלבומים החודשי של אוריקון לחודש דצמבר. האלבום הופיע 13 שבועות במצעד אוריקון, והמשיך למכור למעלה מ-28,000 עותקים, מה שהפך אותו לאלבום הנמכר ביותר של BTS ביפן באותה תקופה.
רשימת השירים

הקרדיטים לקוחים מהערות האלבום הפיזי.
רשימת השירים > מהדורה רגילה

| סוג A, סוג B ותקליטור רגיל> מס' | סוג A, סוג B ותקליטור רגיל> שם | סוג A, סוג B ותקליטור רגיל> כותב(ים) | סוג A, סוג B ותקליטור רגיל> מפיק(ים) | סוג A, סוג B ותקליטור רגיל> משך | סוג A, סוג B ותקליטור רגיל>  | סוג A, סוג B ותקליטור רגיל>  | סוג A, סוג B ותקליטור רגיל>  | סוג A, סוג B ותקליטור רגיל>  | סוג A, סוג B ותקליטור רגיל>  |
| --- | --- | --- | --- | --- | --- | --- | --- | --- | --- |
| 1. | Intro  | שינגו סוזוקי | שינגו סוזוקי | 1:15 |  |  |  |  |  |
| 2. | The Stars  | KM-מרקיט (אנ') • ראפ מונסטר • שוגה • ג'יי-הופ • פידוג | KM-מרקיט | 4:16 |  |  |  |  |  |
| 3. | Jump (גרסה יפנית)   | שוגה • פידוג • סופרים בוי • ראפ מונסטר • ג'יי-הופ | שוגה • פידוג • סופרים בוי | 3:56 |  |  |  |  |  |
| 4. | Danger (גרסה יפנית)   | פידוג • טאנה בואי (אנ') • ראפ מונסטר • שוגה • ג'יי-הופ • KM-מרקיט | פידוג | 4:05 |  |  |  |  |  |
| 5. | Boy in Luv (גרסה יפנית)   | פידוג • "היטמן" באנג • ראפ מונסטר • שוגה • סופרים בוי • KM-מרקיט | פידוג | 3:50 |  |  |  |  |  |
| 6. | Just One Day (גרסה יפנית מורחבת)   | פידוג • ראפ מונסטר • שוגה • ג'יי-הופ | פידוג | 5:34 |  |  |  |  |  |
| 7. | !いいね (!I Like It)   | סלואו ראביט • ראפ מונסטר • שוגה • ג'יי-הופ | סלואו ראביט | 3:51 |  |  |  |  |  |
| 8. | ～いいね！Pt.2～あの場所で (~I Like It Pt.2 ~In That Place)   | סלואו ראביט • ראפ מונסטר • שוגה • ג'יי-הופ | סלואו ראביט • פידוג | 3:55 |  |  |  |  |  |
| 9. | No More Dream (גרסה יפנית)   | פידוג • "היטמן" באנג • ראפ מונסטר • שוגה • ג'יי-הופ • סופרים בוי | פידוג | 3:42 |  |  |  |  |  |
| 10. | 進撃の防弾 (Attack on Bangtan)   | פידוג • ראפ מונסטר • שוגה • ג'יי-הופ | פידוג | 4:07 |  |  |  |  |  |
| 11. | N.O (גרסה יפנית)   | פידוג • "היטמן" באנג • ראפ מונסטר • שוגה • סופרים בוי | פידוג | 3:30 |  |  |  |  |  |
| 12. | Wake Up  | סווינג-אוו • ראפ מונסטר • שוגה • ג'יי-הופ • KM-מרקיט | סווינג-אוו | 5:52 |  |  |  |  |  |
| 13. | Outro  | שינגו סוזוקי • ראפ מונסטר | שינגו סוזוקי | 1:36 |  |  |  |  |  |
| משך כולל: | משך כולל: | משך כולל: | משך כולל: | 51:44 |  |  |  |  |  |
רשימת השירים > מהדורה מוגבלת סוג A

| Wake Up DVD> מס' | Wake Up DVD> שם | Wake Up DVD> משך | Wake Up DVD>  | Wake Up DVD>  | Wake Up DVD>  | Wake Up DVD>  | Wake Up DVD>  | Wake Up DVD>  | Wake Up DVD>  |
| --- | --- | --- | --- | --- | --- | --- | --- | --- | --- |
| 1. | Japan Official Fan Meeting Vol.1 at Tokyo Dome City Hall (2014年5月に行われた日本ファンミーティング時の映像数曲収録予定)   | 14:32 |  |  |  |  |  |  |  |
רשימת השירים > מהדורה מוגבלת סוג B

| Wake Up DVD> מס' | Wake Up DVD> שם | Wake Up DVD> משך | Wake Up DVD>  | Wake Up DVD>  | Wake Up DVD>  | Wake Up DVD>  | Wake Up DVD>  | Wake Up DVD>  | Wake Up DVD>  |
| --- | --- | --- | --- | --- | --- | --- | --- | --- | --- |
| 1. | No More Dream MV  | 4:50 |  |  |  |  |  |  |  |
| 2. | Boy In Luv MV  | 4:42 |  |  |  |  |  |  |  |
| 3. | Danger MV  | 4:46 |  |  |  |  |  |  |  |
| 4. | Danger (Dance Edit) (קליפ בונוס)   | 4:13 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| יפן | 24 בדצמבר 2014 | תקליטור • הורדה דיגיטלית | פוני קניון (אנ') |
| קוריאה הדרומית | 26 בפברואר 2015 | הורדה דיגיטלית | לואן אנטרטיינמנט |